CELEX: 62018TN0017
Language: fi
Date: 2018-01-19 00:00:00
Title: Asia T-17/18: Kanne 19.1.2018 – Delfant Hoylaerts v. komissio

19.3.2018   
            
            
               FI
            
            
               Euroopan unionin virallinen lehti
            
            
               C 104/44
            
         Kanne 19.1.2018 – Delfant Hoylaerts v. komissio
   (Asia T-17/18)
   (2018/C 104/57)
   Oikeudenkäyntikieli: ranska
   
      Asianosaiset
   
   
      Kantaja: Isabelle Delfant Hoylaerts (Montredon-des-Corbières, Ranska) (edustaja: asianajaja E. Conquet)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 21.3.2017 tekemän hylkäämispäätöksen
            
         
               —
            
            
               kumoamaan komission 20.10.2017 päivätyn implisiittisen hylkäämispäätöksen
            
         
               —
            
            
               velvoittamaan komission vastaamaan sairaalakoulusta aiheutuneista kuluista 20.10.2017 alkaen
            
         
               —
            
            
               velvoittamaan komission maksamaan Delfant Hoylaertsille 3 000 euroa korvauksena hänelle aiheutuneesta henkisestä kärsimyksestä ja taloudellisesta vahingosta
            
         
               —
            
            
               velvoittamaan komission korvaamaan oikeudenkäyntikulut ja maksamaan Delfant Hoylaertsille 3 000 euroa korvauksena kuluista, joita ei yleensä voida lukea oikeudenkäyntikuluihin.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen ainoaan kanneperusteeseen, joka perustuu Euroopan unionin virkamiehiin sovellettavien henkilöstösääntöjen sen 72 artiklan rikkomiseen, jonka säännökset sisältyvät Euroopan unionin virkamiesten sairausvakuutusjärjestelmää koskeviin yhteisiin määräyksiin ja muun muassa sen 20 artiklaan sekä komission toimia henkilöstösääntöjen alaisen henkilöstön vammaisia lapsia varten koskevaan oppaaseen.
   Kantajan mukaan komissio rikkoi edellä mainittuja säännöksiä päätöksellä, jolla se kieltäytyi vastaamasta sairaalakoulusta aiheutuneista kustannuksista kantajan vammaisen lapsen osalta. Hän katsoo tästä, että mainittu päätös perustuu puhtaasti hallinnolliseen ymmärtämättömyyteen ja että oikeusperusta, jonka perusteella komissio teki päätöksensä, puuttuu.
   Lopuksi kantaja väittää, että komission virheellisestä toiminnasta aiheutuu vakavia seurauksia, koska kantaja ei kykene vastaamaan yksin sairaalakoulusta aiheutuvista kustannuksista, vaikka sairaalakoulu on hänen lapselleen elintärkeä. Hänen henkinen ja taloudellinen tilanteensa on täten heikentynyt komission tekemän virheen johdosta.